થરાદમાંથી પસાર થતી ગુજરાતની જીવાદોરી નર્મદા નહેરનું શુક્રવારે તળીયું દેખાતાં પંથકમાં ભરચોમાસે જળસંકટ સર્જાવાની દહેશત વચ્ચે નગરના કેટલાક વિસ્તારોમાં બે દિવસથી પાણી નહી મળતું હોવાની ફરીયાદો ઉઠી છે. પાલિકાના ચીફઓફીસરે જરૂર પડશે તો પાણી મંગાવશું તેમ જણાવ્યું હતું. થરાદ વાવ પંથકમાંથી પસાર થતી નર્મદા નહેરનું તળીયું દેખાતા ભરચોમાસે પાણીની ભારે સમસ્યા સર્જાય તેવા એંધાણ વર્તાઇ રહ્યા છે. જો કે થરાદના મહાલક્ષ્મી સહિત ઉંચાણવાળા વિસ્તારોમાં બે દિવસથી પાણી બંધ છે. જેને લઇ પાલિકાતંત્ર પણ હરકતમાં આવ્યું હતું.